При констатирани грешки и несъответствия в представения на Възложителя протокол (бивш образец №19), той следва да го върне за корекции. Отчитат се и подлежат на заплащане само действително извършени видове и количества строително-монтажни работи, в това число предвидени и непредвидени. За целта Изпълнителят изготвя количествено-стойностна сметка за действително извършените СМР и я представя за съгласуване на представителите на Възложителя и Консултанта, ведно с протокола (бивш образец №19). Окончателното приемане на извършените СМР се осъществява със съставяне на констативен протокол за установяване годността за приемане на изпълнените строително-монтажни работи, подписан от комисия, съставена от представители на Възложителя (определени по заповед), на Изпълнителя и на Консултанта, упражняващ строителния надзор и контрол на количествата и качеството на СМР.

- 2. 2. Изисквания за качеството на изпълнените строителни и монтажни работи

Изпълнителят носи пълна отговорност за изпълнените СМР по представените количествено-стойностни сметки до изтичане на гаранционните срокове, съгласно Наредба № 2/31.07.2003г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти. Всички строителни и монтажни работи трябва да се изпълняват, съобразно изискванията на правилата за изпълнение и приемане на строително-монтажните работи и с необходимото качество. Изпълнителят е задължен да осигурява и поддържа цялостно наблюдение на обекта, с което поема пълна отговорност за състоянието му и съответните наличности. Осигуряването на необходимите за изграждането на строежа специализиран и изпълнителски състав, механизация, ръчни инструменти и помощни материали, са задължение на Изпълнителя. Изпълнителят следва да бъде регистриран по стандарт БДС EN ISO 9001:2008 или еквивалентен, за внедрена система за управление на качеството с обхват, сходен с предмета на поръчката. Изпълнителят следва да бъде регистриран в Централния професионален регистър на строителя, съгласно Закона за камарата на строителите, като това обстоятелство се доказва със заверено от участника копие на Удостоверение за вписване в посочения регистър, първа група, четвърта категория или по-висока .

- 2. 3. Изисквания към техническите характеристики на влаганите в строежа строителни продукти. Изисквания за качество - нормативи, стандарти и други разпоредби, на които следва да отговарят.

Доставката на материалите и оборудването, необходими за изпълнение на строително- монтажните работи е задължение на Изпълнителя и се извършва след предварително съгласуване с представителите на Възложителя и на Консултанта, упражняващ строителен надзор и контрол на количествата и качеството на СМР. Всички строителни материали и продукти, които се влагат в строежа, трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите. Възложителят и Консултантът, извършващ строителния надзор и контрол на количествата и качеството или всяко лице, определено от тях има право да посещава по всяко време обекта, местата за доставка на материалите и складовите помещения, ползвани от Изпълнителя, който се задължава да определи свой представител с цел осигуряване на достъп. Участникът в настоящата поръчка следва да представи Предложение за изпълнение на обществената поръчка - по образец, което да съдържа описание на начина за нейното изпълнение, в съответствие с изискванията на Възложителя.

- 2. 4. Описание на мерките за опазване на околната среда и безопасни условия на труд.

8